Анхела Ибаниес
Празната бутилка е заела…

Превод от испански: Рада Панчовска, —

chitanka.info

Празната бутилка е заела бялата покривка,

сплитат се дантелите със спомените.

Свяхналата роза чупи ъгълчето на картината,

търси точката за бягство,

накъдето тялото да не боли.

Ликьорът с хладен дъжд пропива

бялата рамка на портрета,

лицето сериозно съзерцава

как масата отстъпва

целия си гръб,

за да изпълни вечерта с неща.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.